3. ΝΟΜΟΣ υπ’ αριθ. 4085 της 23/29 Ιουλ. 1960 (ΦΕΚ Α΄ 110) Περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας». Άρθρον πρώτον.-Μετά το άρθρ. 20 του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας» ως ούτος συνεπληρώθη υπό του Α.Ν. της 23/24 Ιαν. 1936 «περί συμπληρώσεως Νόμ. 248 περί οργανώσεως της Ζωοτεχνικής και Κτηνιατρικής Υπηρεσίας» προστίθενται τα εξής άρθρα: Άρθρ.21.-«1.α)Εφ’ όσον αι εις γάλα αγελάδος και εις λοιπά γαλακτοκομικά προϊόντα ανάγκαι ωρισμένης περιοχής εξυπηρετούνται πλήρως υπό λειτουργούντος συνεταιριστικού εργοστασίου παστεριώσεως γάλακτος ή υπό εργοστασίων μεταξύ των οποίων υπάρχει εκτός του συνεταιριστικού, ιδιωτικόν, Δημοτικόν, ή Κοινοτικόν, δύναται ο επί της Γεωργίας Υπουργός δι’ αποφάσεώς του, δημοσιευομένης εις την Εφημερίδα της Κυβερνήσεως, να επιβάλη εις τας περιοχάς ταύτας, την διάθεσιν αποκλειστικώς εις την κατανάλωσιν γάλακτος παστεριωμένου, ως και την παρασκευήν γαλακτοκομικών προϊόντων εν γένει εκ τούτου, πληρούντων τους όρους τους διαγραφομένους εν τω Β.Δ/τι της 2/16.5.59 «περί Κτην/κού Υγειονομικού Ελέγχου του Γάλακτος». β)Το ως άνω μέτρον δύναται να επιβάλληται υπό τας αυτάς ως άνω προϋποθέσεις και εις την περιοχήν όπου υπάρχει μόνον ιδιωτικόν εργοστάσιον παστεριώσεως γάλακτος και καθίσταται αδύνατος η λειτουργία συνεταιριστικού, Δημοτικού ή Κοινοτικού τοιούτου. γ)Εν τη κατά τ’ ανωτέρω εκδιδομένη αποφάσει θα καθορίζηται επακριβώς η περιοχή εν τη οποία θα ισχύη αύτη, η ημέρα ενάρξεως, ο τρόπος εφαρμογής της και ο τρόπος διαθέσεως του παστεριωμένου γάλακτος δια της χρησιμοποιήσεως ως πρατηριούχων των ήδη αποδεδειγμένως ασκούντων το επάγγελμα του πωλητού γάλακτος και γαλακτοκομικών προϊόντων, επί διάστημα δύο ετών από της ενάρξεως εφαρμογής ταύτης, της διαθέσεως του παστεριωμένου γάλακτος καθισταμένης ελευθέρας μετά την πάροδον του χρονικού τούτου διαστήματος. δ)Ο επί της Γεωργίας Υπουργός δύναται επίσης δι’ αποφάσεώς του να καθορίζη το ποσόν του εισκομιζομένου ημερησίως γάλακτος εις έκαστον εργοστάσιον προς παστερίωσιν, αναλόγως της δυναμικότητός του, εις περίπτωσιν υπάρξεως εν τη αυτή περιοχή περισσοτέρων του ενός εργοστασίων παστεριώσεως γάλακτος». Η παρ. 1 αντικατεστάθη ως άνω δια του άρθρ. 1 Ν.Δ. 872/1971 (κατωτ. αριθ. 16), ούτινος βλ. και άρθρ. 2. 2.Επίσης δι’ αποφάσεων του αυτού Υπουργού εκδιδομένων κατά την αυτήν ως άνω διαδικασίαν και υπό τους αυτούς όρους δύνανται αι διατάξεις της προηγουμένης παραγράφου να επεκτείνωνται και επί του γάλακτος ετέρων ειδών αγροτικών ζώων. 3.Δια το αποστειρωμένον γάλα, θέλουσι καθορισθή, δι’ αποφάσεων του επί της Γεωργίας Υπουργού, ο βαθμός θερμάνσεως τούτου κατά την αποστείρωσιν, η διάρκεια ταύτης ως και οι λοιποί όροι ους δέον να πληροί τούτο. Εξεδόθη η υπ’ αριθ. 392220/10058 της 16/29 Οκτ. 1971 (ΦΕΚ Β΄ 866) απόφ. Υπ. Εθν. Οικον. και Κοινων. Υπηρεσιών, περί καθορισμού μικροβιακού φορτίου παστεριωμένου γάλακτος και ελέγχου αυτού. 4.Οι κτηνιατρικοί όροι ους δέον να πληρώσιν αι βιομηχανίαι και βιοτεχνίαι γάλακτος δια την απόκτησιν αδείας λειτουργίας αυτών, ανεξαρτήτως των όρων ους δέον να πληρώσι κατά την κειμένην νομοθεσίαν προς λήψιν αδείας λειτουργίας υπό του Υπουργείου Βιομηχανίας, τα της ανακλήσεως ταύτης, οι κτηνιατρικοί όροι ους δέον να τηρώσιν οι εκτρέφοντες ζώα εις τας εκμεταλλεύσεις των δια την παραγωγήν γάλακτος, κανονισθήσονται δια Β.Δ/των, εκδιδομένων προτάσει του επί της Γεωργίας Υπουργού, μετά γνώμην του Κτηνιατρικού Γνωμοδοτικού Συμβουλίου. Δια των αυτών Β.Δ/των δύναται να επεκτείνηται η υποχρέωσις αποκτήσεως της ως άνω αδείας λειτουργίας και εις τα ήδη λειτουργούσας βιομηχανίας και βιοτεχνίας γάλακτος. 5.Η ποιοτική κατάταξις των ωών των προερχομένων εκ συστηματικών πτηνοτροφείων, δύναται να λαμβάνη χώραν εκεί όπου λειτουργούσι Κρατικαί κτηνιατρικαί υπηρεσίαι και εις ωοσκοπικά κέντρα ιδρυόμενα και λειτουργούντα τη αιτήσει και δαπάναις των ενδιαφερομένων πτηνοτροφικών οργανώσεων».  «Άρθρ.22.-Απαιτήσεις τυχόν οιασδήποτε φύσεως προερχόμεναι εκ της μέχρι της ισχύος του παρόντος νόμου εφαρμογής της υποχρεωτικής παστεριώσεως κατά του Δημοσίου η των εις α ανετέθη η υποχρεωτική παστερίωσις του γάλακτος εργοστασίων θεωρούνται παραγεγραμμέναι πλην εκείνων δι’ ας εξεδόθησαν τελεσίδικοι αποφάσεις».  «Άρθρ.23.-Πάσα παράβασις των διατάξεων του παρόντος Νόμου και των εις εκτέλεσιν τούτου εκδιδομένων Β.Δ/των και υπουργικών αποφάσεων τιμωρεται δια ποινής φυλακίσεως ενός μηνός μέχρι δύο ετών».  «Άρθρ.24.-Δια Δ/των εκδιδομένων προτάσει του επί     της      Γεωργίας    Υπουργού    κανονι (Αντί της σελ. 698,69(α) Σελ. 698,69(β) Προϊόντα Γάλακτος 17.Θ.π.3 σθήσεται πάσα απαραίτητος λεπτομέρεια δια την εφαρμογήν των διατάξεων του παρόντος Νόμου». Άρθρον δεύτερον.-Πάσα διάταξις αντικειμένη εις τον παρόντα νόμον καταργείται. Άρθρον τρίτον.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 